open-index/open-wikipedia-markdown huggingface dataset:
ஆல்பர்ட் கியோர்சோ

**ஆல்பர்ட் கியோர்சோ** (ஜூலை 15, 1915 - டிசம்பர் 26, 2010) ஒரு அமெரிக்க அணுசக்தி அறிவியலாளரும் தனிம அட்டவணையில் 12 தனிமங்களைக் கண்டுபிடித்த இணை கண்டுபிடிப்பாளரும் ஆவார். அவரது ஆராய்ச்சி வாழ்க்கை 1940 களின் முற்பகுதியிலிருந்து 1990 களின் பிற்பகுதி வரை ஆறு பதின்ம ஆண்டு காலம் நீடித்தது.

## வாழ்க்கை வரலாறு
### தொடக்க கால வாழ்க்கை
கியோர்சோ 1915 ஆம் ஆண்டு சூலை 15 ஆம் நாள் கலிபோர்னியாவில் இத்தாலிய மற்றும் எசுப்பானிய வம்சாவளியில் பிறந்தார். இவர் ஆலமீடாவில் வளர்ந்தார். ஒரு பதின்பருவத்தினராக, இவர் கதிரியக்க சுற்றிணைப்பை இராணுவ பயன்பாட்டிற்கு வெளியே அமைத்ததன் காரணமாக புகழ் பெற்றார்.

இவர் மின் பொறியியலில் தனது இளம் அறிவியல் பட்டத்தை (பெர்க்லி) கலிபோர்னியா பல்கலைக்கழகத்தில் 1937 ஆம் ஆண்டில் பெற்றார். தனது பட்டப்படிப்பிற்குப் பிறது இவர் அரசிற்கு கதிரியக்கக் கண்டுபிடிப்பான்களை விநியோகம் செய்யும் வணிகத்தில் ஈடுபட்டிருந்த ஒரு முன்னணி அமெச்சூர் கதிரியக்க இயக்க நிறுவனமான ரெஜிலாந்து டிப்பெட்சு நிறுவனத்தில் பணிபுரிந்தார். இத்தகைய கருவிகளை உருவாக்கும் கியோர்சோவின் திறன் மற்றும் மின்னணுவியல் செயல்களை நிகழ்த்தும் திறன் காரணமாகவும், இவர் பெர்க்கிலியில் இருந்த கலிபோர்னியா பல்கலைக்கழக கதிரியக்க ஆய்வகத்தில் பணிபுரிந்த அணுக்கரு ஆய்வில் ஈடுபட்டிருந்த ஆய்வாளர்களுடனும் குறிப்பாக கிளென் டி. சீபார்க்கிடமும் இவருக்குத் தொடர்புகள் ஏற்பட்டது.

### மதிப்புறு செயல்கள்
ஆல்பர்ட் கியோர்சோ பின்வரும் தனிமங்களின் இணை கண்டுபிடிப்பாளர் என்ற பெருமைக்குரியவர் 

* *[[அமெரிசியம்]]* (தனிமம் அணு எண் 95) (1945)
* *[[கியூரியம்]]* (தனிமம் அணு எண் 96) (1944)
* *[[பெர்க்கிலியம்]]* (தனிமம் அணு எண் 97) (1949)
* *[[கலிபோர்னியம்]]* (தனிமம் அணு எண் 98) (1950)
* *[[ஐன்சுடைனியம்|ஐன்ஸ்டீனியம்]]* (தனிமம் அணு எண் 99) (1952)
* *[[பெர்மியம்]]* (தனிமம் அணு எண் 100) (1953)
* *[[மெண்டலீவியம்]]* (தனிமம் அணு எண் 101) (1955)
* *[[நொபிலியம்]]* (தனிமம் அணு எண் 102) (1958 - 1959)
* *[[இலாரென்சியம்|இலாரன்சியம்]]* (தனிமம் அணு எண் 103) (1961)
* *[[இரதர்ஃபோர்டியம்|இரூதர்ஃபோர்டியம்]]* (தனிமம் அணு எண் 104) (1969)தூ*[[தூப்னியம்]]* (தனிமம் அணு எண் 105) (1970)
* *[[சீபோர்கியம்]]* (தனிமம் அணு எண் 106) (1974)

## குறிப்புகள்

பகுப்பு:அமெரிக்க இறைமறுப்பாளர்கள்
பகுப்பு:2010 இறப்புகள்
பகுப்பு:1915 பிறப்புகள்
வி (பாடகர்)

**கிம் டே-ஹியூங்** (கொரியம்: born; பிறப்பு டிசம்பர் 30, 1995), அல்லது அவரது மேடைப் பெயரான **வி**  என பரவலாக அறியப்படும் இவர், ஒரு தென் கொரிய பாடகர், பாடலாசிரியர் மற்றும் நடிகர் ஆவார். அவர் தென் கொரிய ஆண்கள் இசைக்குழுவான பிடிஎஸ் இன் பாடகர் ஆவார்.

## ஆரம்பகால வாழ்க்கை
கிம் டே-ஹியூங், 1995 திசம்பர் 30 அன்று, தென் கொரியாவின் டேகுவின், சியோ மாவட்டத்தில், ஜியோசாங் பகுதியில் வளர்ந்தார்.  அவரது பெற்றோருக்கு பிறந்த மூன்று குழந்தைகளில் மூத்தவர், இவருக்கு ஒரு தம்பி (கிம் ஜௌங் கியு) மற்றும் தங்கை (கிம் இயன் ஜின்) உள்ளனர்.  அவரின் தந்தை ஒரு ஏழை உழவர், தாய் இல்லத்தரசி. குடும்ப வறுமை காரணமாக வி தனது சிறு வயதில் தன் பாட்டியுடன் வளர்ந்தார்.

## கல்வி
வி முதலில் தொடக்கப்பள்ளியில் பயிலும்போதே தொழில்முறை பாடகராக இருக்க விரும்பினார். தனது தந்தையின் ஆதரவோடு, ஆரம்பகால நடுநிலைப் பள்ளியில் கூம்பிசைக் கருவி பாடங்களை எடுக்கத் தொடங்கினார். வி இறுதியில் பிக் ஹிட் என்டர்டெயின்மென்ட்டில் ஒரு பயிற்சியாளராக ஆனார்.

2014 இல் கொரிய கலை உயர்நிலைப் பள்ளியில் பட்டம் பெற்ற பிறகு, வி குளோபல் சைபர் பல்கலைக்கழகத்தில் சேர்ந்தார் - ஆகஸ்ட் 2020 இல் ஒளிபரப்பு மற்றும் பொழுதுபோக்கு துறையில் ஒரு பெரிய பட்டம் பெற்றார். 2021 ஆம் ஆண்டு நிலவரப்படி, அவர் ஹன்யாங் சைபர் பல்கலைக்கழகத்தில் சேர்ந்தார், விளம்பரம் மற்றும் ஊடகங்களில் வணிக நிர்வாகத்தில் முதுகலை பட்டம் பயில்கிறார்.

## விருதுகள்
alt=V holds his left pointer finger to his temple and leans against in front of the LA skyline|thumb|டி ஐகான் நாழிதளுக்காக 2017 நவம்பரில் எடுக்கப்பட்ட வி இன் புகைப்படம்.
கிம் டே-ஹியூங் தென் கொரிய இசைத்துறையில் சில பிரபலமான விருதுகளை வென்றுள்ளார். 2017 ஆம் ஆண்டில்  மெலன் இசை விருதுகளுக்கும் பரிந்துரைக்கப்பட்டார். 2018 மற்றும் 2019 ஆம் ஆண்டுகளில் சிறந்த ஐடல் நடிகர் மற்றும் சிறந்த நடனக்கலைக்கான தனது வாழ்க்கையில் இரண்டு முறை சூம்பி விருதுகளை வென்றுள்ளார். 2020 ஆம் ஆண்டில் சிறந்த OST க்கான அபான் இசை விருதுகளையும் வென்றுள்ளார்.

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:பிடிஎஸ் உறுப்பினர்கள்
பகுப்பு:1995 பிறப்புகள்
ஜுங்கூக்

**ஜியோன் ஜுங்-கூக்** (*Jeon Jung-kook*) (கொரிய: 전정국; பிறப்பு : செப்டம்பர் 1, 1997), அல்லது **ஜுங்கூக்** என்பவர், தென் கொரியப் பாடகரும் பாடலாசிரியருமாவார். இவர், பிடிஎஸ் தென் கொரிய ஆண்கள் இசைக்குழுவின் இளைய உறுப்பினரும் பாடகரும் ஆவார்..

## விருதுகள் மற்றும் பரிந்துரைகள்

## மேற்கோள்கள்
 

## வெளி இணைப்புகள்
* 

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் பாடகர்கள்
பகுப்பு:பிடிஎஸ் உறுப்பினர்கள்
பல்லால சேனா

**வல்லாலசேனா** அல்லது **பல்லால சேனா** (*Vallalasena or Ballala Sena*)  ( ; ஆட்சி: 1160–1179), வடமொழி இலக்கியத்தில் பல்லால் சென் என்றும் அழைக்கப்படும் இவன், இந்திய துணைக் கண்டத்தின் வங்காள பிராந்தியத்தின் சேனா வம்சத்தின் இரண்டாவது ஆட்சியாளனாக இருந்தான். இவன் விஜய சேனாவின் மகனும் வாரிசுமாவான். மேலும், கோவிந்தபாலாவை தோற்கடித்து பாலப் பேரரசை முடிவுக்கு கொண்டுவந்தான்.
## பின்னணி
பல்லால சேனா மேலைச் சாளுக்கிய இராச்சியத்தின் இளவரசி இரமாதேவியை மணந்தான். இது சேனா ஆட்சியாளர்கள் தென்னிந்தியாவுடன் நெருக்கமான சமூக தொடர்பைக் கொண்டிருந்ததைக் குறிக்கிறது.

இவன் மிகச் சிறந்த சேனா ஆட்சியாளனாக தனது இராச்சியத்தை பலப்படுத்தினான். வங்காளத்தில் ஒரு பாரம்பரியத்தின் படி, பல்லால சேனாவின் இராச்சியம் ஐந்து மாகாணங்களைக் கொண்டிருந்தது, அதாவது, பங்கா, பரேந்திரா, ரார், பக்ரி (கீழ் வங்காளத்தின் ஒரு பகுதி), மிதிலா மற்றும் தில்லி. பல்லால் சென் வங்காள அரச குடும்பத்திலிருந்து வந்தவன். தில்லிக்குச் சென்று, இந்துஸ்தானின் பேரரசரனாக அறிவிக்கப்பட்டான். ஆனால் இந்த பிராந்தியத்தில் கிடைத்த இரண்டு கல்வெட்டுகளோ அல்லது இவனது இரண்டு இலக்கியப் படைப்புகளோ,இவனது இராணுவ வெற்றிகளைக் குறிக்கவில்லை. மறுபுறம், இவை இவனுடைய கல்விசார் நடவடிக்கைகள் மற்றும் சமூக சீர்திருத்தங்களைக் குறிக்கின்றன. 

## இலக்கியப் பணி
அத்புத சாகராவில் உள்ள ஒரு பத்தியின் படி, பல்லால சேனா, தனது மகன் லட்சுமண சேனாவை விட்டு தனது ராணியுடன் வெளியேறி , கங்கை, யமுனை ஆறுகளின் சங்கமத்திற்கு சென்று தனது வயதான காலத்தில் ஓய்வு பெற்றான்

ஒரு சேனா கல்வெட்டின் படி, இவன் ஒரு எழுத்தாளனாவான். இவன் 1168 இல் *தானசாகரா* என்ற நூலையும்,1169 ஆம் ஆண்டில், "அத்புதசாகரா" என்ற முடிக்கப்படாத நூலையும் எழுதினான். விஜய சேனா உயிருடன் இருந்தபோது பல்லால சேனா மிதிலாவை வென்றான் என்று அத்புதசாகரத்தில் குறிப்பிடப்பட்டுள்ளது.. மேலும் இவன் இந்து சாதி மற்றும் திருமண விதிகளை அறிமுகப்படுத்தினான்.

## இதையும் காண்க

* வங்காள வரலாறு

## மேற்கோள்கள்

பகுப்பு:1179 இறப்புகள்
பகுப்பு:இந்திய அரசர்கள்
பதே சந்த் பத்வார்

**பதே சந்த் பத்வார்** (*Fateh Chand Badhwar*) (1900 - 10 அக்டோபர் 1995) ஓர் இந்திய அரசு ஊழியரும், இந்திய இரயில்வே வாரியத்தின் தலைவரான முதல் இந்தியருமாவார்.

## ஆரம்பகால வாழ்க்கையும் கல்வியும்
பத்வாரின் தந்தை இந்திய குடிமைப் பணியில் அதிகாரியாக இருந்தார். இவர், நைனித்தாலில் உள்ள ஷெர்வுட் கல்லூரியில் பள்ளிப் படிப்பை முடித்த பின்னர் கேம்பிரிச்சுப் பல்கலைக்கழகத்தில் இயந்திர அறிவியலில் பட்டம் பெற்றார்.

## தொழில்
இவர், ஒரு கடல் பொறியியலாளராக தனது வாழ்க்கையைத் தொடங்கினார். கேம்பிரிச்சில் பொறியியல் பட்டம் முடித்த பின்னர் பல ஐரோப்பிய நாடுகளில் கடல் கட்டுமானப் பொறியியல் திட்டங்களில் பணிபுரிந்தார். ஜூன் 1925இல், இவர் கொல்கத்தாவின் கிழக்கு இந்திய இரயில்வேயில் சேர்ந்தார். அங்கு இவர் இரயில்வேயின் தொழில்நுட்பப் பணிகளில் சேர்ந்த முதல் இந்தியரானார். இரயில்வேயில் தனது ஆரம்ப ஆண்டுகளில், புதிய பாதைகளை அமைப்பது, பாலங்களை கட்டுவது உட்பட பல கட்டுமானப் பணிகளுக்கு இவர் நியமிக்கப்பட்டார். மேலும் இவர் இலிலுவாவின் இரயில் பெட்டி தயாரிக்கும் பணிமனையில் பணியாற்றினார்.

இரண்டாம் உலகப் போரின்போது, பத்வார், ஆயுதப்படைகள் மற்றும் பிற பாதுகாப்பு அமைப்புகளுக்கான உள்கட்டமைப்பை உருவாக்கும் பொறியாளர்களுடன் பணியாற்றினார். அதில் இவர் லெப்டினன்ட்-கர்னல் ஆனார். போருக்கான இவரது சேவைகளுக்காக, 1942இல் பிரித்தானியப் பேரரசின் மிகச் சிறந்த ஒழுங்கு (ராணுவம்) என கௌரவிக்கப்பட்டார்.

அடுத்த ஆண்டு மீண்டும் கட்டுமானப் பிரிவின் நிர்வாகத்தில் சேர்ந்தார். இரயில்வே வாரியத்தின் செயலாளராகவும், அவுத் மற்றும் திருஹத் ரயில்வேயின் பொது மேலாளராகவும், 1949 முதல் இரயில்வே வாரியத்தில் உறுப்பினர் பணியாளராகவும் பின்னர் உறுப்பினர் பொறியியலாளராகவும் பணியாற்றினார். இவரது சேவைகளுக்காக, இவர் 1946இல் பிரித்தானிய பேரரசின் ஒழுங்கு (குடிமை) என்ற கௌரவம் இவருக்கு வழங்கப்பட்டது. 1951இல் இரயில்வே வாரியத்தின் தலைவராக நியமிக்கப்பட்ட இவர் அக்டோபர் 1954இல் ஓய்வு பெறும் வரை இப்பணியியை வகித்த முதல் இந்தியரானார்.<

இந்திய இரயில்வேயின் தலைவராக, புதிதாக சுதந்திரம் பெற்ற இந்தியாவை தொழில்மயமாக்குவதற்கான உயர் ஆற்றல்மிக்க குழுக்களில் ஒரு பகுதியாகவும் இருந்தார்.

## பிற்கால வாழ்வு
ஓய்வு பெற்ற பிறகு, *பேர்ட் & ஹெயில்ஜர்ஸ் பிரைவேட் லிமிடெட்* என்ற நிறுவனத்தின் இயக்குநர்கள் குழுவில் பணியாற்றினார். இவர் சுங்க விசாரணைக் குழு மற்றும் தேசிய தொழில்துறை மேம்பாட்டுக் கழகத்தின் தலைவராகவும் நியமிக்கப்பட்டார். கொழும்பு திட்டத்தின் கீழ் அந்த நாட்டில் இரண்டு மாதங்கள் பணியாற்றியபோது 1950களில் இலங்கை தொடருந்து போக்குவரத்தை மறுசீரமைக்க இவர் உதவினார். இவர், ஒரு இயற்கை ஆர்வலரும் மலையேறுபவரும் ஆவார். இவர் தில்லி பறவை கண்காணிப்பாளர்கள் சங்கத்தின் தலைவராகப் பணியாற்றினார். இமயமலை ஏறும் சங்கத்துடன் நீண்டகால தொடர்பு கொண்டிருந்தார். அதில் இவர் 1964-67 க்கு இடையில் முதல் இந்தியத் தலைவராக இருந்தார். பாட்டியாலாவைத் தளமாகக் கொண்ட கலாச்சார ஒத்துழைப்பு மற்றும் நட்புக்கான இந்திய சங்கத்தின் செயலாளராகவும் பணியாற்றினார்.

பத்வார், அக்டோபர் 10, 1995 இல் இறந்தார்.

## மரியாதை
இந்திய அரசு 1955இல் பத்ம பூசண் விருது வழங்கி இவரை கௌரவித்தது. மும்பையின் கொலாபா பகுதியிலுள்ள இரயில்வே குடியிருப்புக்கு பாத்வர் பார்க் என இவரது நினைவாக பெயரிடப்பட்டுள்ளது.

## மேற்கோள்கள்

பகுப்பு:1995 இறப்புகள்
பகுப்பு:1900 பிறப்புகள்
பகுப்பு:இந்திய அரசு அதிகாரிகள்
ஜோதி மிர்தா

**ஜோதி மிர்தா** (*Jyoti Mirdha*)(பிறப்பு 26 சூலை 1972) ஒரு இந்திய அரசியல்வாதியாவார். இவர் பதினைந்தாவது மக்களவைக்கு (2009-2014) இராஜஸ்தானின் நாகௌர் மக்களவைத் தொகுதியிலிருந்து இந்திய தேசிய காங்கிரஸ் கட்சி வேட்பாளராகத் தேர்ந்தெடுக்கப்பட்டார்.

## குடும்பம் மற்றும் ஆரம்ப வாழ்க்கை
ஜோதி மிர்தா கெலாட் ராம் பிரகாஷ் மிர்தா மற்றும் வீணா மிர்தாவின் மகளும் மற்றும் ஒரு முக்கிய அரசியல்வாதியான நாதுராம் மிர்தாவின் பேத்தியும் ஆவார்.

## அரசியல் வாழ்க்கை
ஜோதி மிர்தா பதினைந்தாவது மக்களவையில் நாகௌர் நாடாளுமன்றத் தொகுதியைப் பிரதிநிதித்துவப்படுத்தினார். மேலும், இந்திய தேசிய காங்கிரசின் உறுப்பினராவார். இவர் 2009்ஆம் ஆண்டில் 1.55 லட்சம் வாக்குகள் வித்தியாசத்தில் வெற்றி பெற்றார். சுகாதாரம் மற்றும் குடும்ப நலன் தொடர்பான நாடாளுமன்ற நிலைக்குழுவின் உறுப்பினராக பல விடயங்களில் அவர் ஒரு பொருள் நிறைந்த தாக்கத்தை ஏற்படுத்தியுள்ளார். மேலும், பொதுவான மருந்துகள் தொடர்பான பிரச்சினைகள் குறித்து விவாதித்துள்ளார்.  மரபியல் பிரச்சனைகளுக்கான மருந்துகள், விலைக் கட்டுப்பாட்டு வரம்பின் கீழ் இன்னும் பல பொது மருந்துகளைக் கொண்டு வருதல், மருந்து நிறுவனங்களின் ஆராய்ச்சி மற்றும் மேம்பாட்டுக்கான குறைந்த செலவு, உறுப்பு தானம் தொடர்பான சட்டம் மற்றும் மனித சடைப்புத்துத் தீ நுண்மி தடுப்பூசி ஆகியவை தொடர்பான விவாதங்களிலும் பங்கெடுத்துள்ளார்.

மருந்துகளின் சில்லறை விலைகள் மீது கடுமையான கட்டுப்பாடுகளைக் கொண்டுவர வேண்டும் என்று மிர்தா வலியுறுத்தியுள்ளார். "வெறுமனே, சந்தைப்படுத்தப்படும் 900 அல்லது அதற்கு மேற்பட்ட மூலக்கூறுகள் விலைக் கட்டுப்பாட்டுக்குள் கொண்டுவரப்பட வேண்டும், ஏனெனில் உற்பத்தியாளர்கள் விலைக் கட்டுப்பாட்டு மருந்துகளிலிருந்து வெளியில் இருக்கும் வகைப்பாட்டிற்கு சுதந்திரமாக இடம்பெயர்வதால் பகுதி கட்டுப்பாடு பயனுள்ளதாக இருக்காது” என்று கூறியுள்ளார். 2010 ஆம் ஆண்டில், மருத்துவர்கள் மருந்து நிறுவனங்களால் பரிசுகள் மற்றும் பயணச்சலுகைகளால் இலஞ்சம் பெறுவதற்கான வாய்ப்பைத் தருவதாக மிர்தா கவலை தெரிவித்தார்.  இங்கிலாந்து, ஸ்காட்லாந்து போன்ற நாடுகளுக்கு கோடைகால பயணத்திற்காக 11 மருத்துவர்கள் மற்றும் அவர்களது குடும்ப உறுப்பினர்கள் 30 பேர் ஆகியோருக்கு மருந்து நிறுவனங்கள் இலஞ்சம் கொடுத்ததாகக் கூறி அப்போதைய பிரதமர் மன்மோகன் சிங்கிற்கு ஆதாரங்களை அனுப்பினார்.  தனது கடிதத்தில், மருந்து நிறுவனங்களிலிருந்து மருத்துவர்கள் உதவிகளை ஏற்றுக்கொள்வதைத் தடுக்கும் நோக்கம் இருக்கும் அதே வேளையில் நிறுவனங்கள் இந்த பரிசுகளை வழங்குவதைத் தடுக்க வழி வகை செய்யப்படவில்லை என்ற குறைபாட்டையும் தெரிவித்தார்.

## பதவிகள்
* 2009 ஆம் ஆண்டில் 15 வது மக்களவைக்குத் தேர்ந்தெடுக்கப்பட்டார்.
* சுகாதார மற்றும் குடும்ப நலக் குழு உறுப்பினர் - 31 ஆகஸ்ட் 2009 முதல் 31 ஆகஸ்ட் 2012 வரை
* பெண்கள் அதிகாரம் பெறுவதற்கான குழு உறுப்பினர் - 23 செப்டம்பர் 2009 முதல் ஆகஸ்ட் 31, 2012 வரை 
* விவசாயக் குழு உறுப்பினர், 31 ஆகஸ்ட் 2012 முதல் 30 ஏப்ரல் 2014 வரை 
* நிறுவன அமைப்பு, எய்ம்ஸ், புது தில்லி - முன்னாள் உறுப்பினர்

## குறிப்புகள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:நாகவுர் மாவட்ட நபர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
மாதபதி அனுமந்த ராவ்

**மாதபதி அனுமந்த ராவ்** (*Madapati Hanumantha Rao* ) (22 ஜனவரி 1885 - 11 நவம்பர் 1970) ஓர் இந்திய அரசியல்வாதியும், கவிஞரும், சிறுகதை எழுத்தாளரும் ஆவார். இவர் 1951 முதல் 1954 வரை ஐதராபாத்தின் ( இன்றைய தெலங்காணா ) முதல் நகரத் தந்தையாக இருந்தார். 1958 இல், இவர் சட்டமன்றத்தின் முதல் தலைவரானார். இந்திய அரசு இவருக்கு பத்ம பூசண் விருது வழங்கி கௌரவித்தது.

தெலுங்கு பகுதிகளில் ஆந்திர எழுச்சியை பரப்ப இவர் முக்கிய பணியாற்றினார். இவரது முயற்சிகளுக்காக 'ஆந்திராவின் தந்தை' என்று அழைக்கப்படுகிறார். சட்டத் தொழிலை மேற்கொண்ட மாடபதி ஒரு வெற்றிகரமான வழக்கறிஞராக அறியப்படுகிறார். இவரது ஓய்வு நேரம் அனைத்தும் ஆந்திர இயக்கத்திலும், தெலங்காணாவில் நூலகங்களின் வளர்ச்சிக்கு அர்ப்பணிக்கப்பட்டது.

## வாழ்க்கை
கிருஷ்ணா மாவட்டம், நந்திகாம வட்டம், பொக்குனூரில் வெங்கடப்பய்யா - வெங்கட சுப்பம்மா ஆகியோருக்கு 1885 ஜனவரி 22 ஆம் தேதி பிறந்தார். இவர்கள் ஆறாயிரம் நியோகி பிராமணர்கள். இவரின் தந்தை கிராமத் தலைவராக இருந்தார். 1904ஆம் ஆண்டில், மாடபதி தனது இளைய மாமா கேரியின் மகள் அன்னபூர்ணம்மாவை மணந்தார். இவர்களுக்கு லட்சுமிபாய் என்ற மகள் இருந்தாள். துரதிர்ஷ்டவசமாக, அன்னபூர்ணம்மா முன்கூட்டியே இறந்தார். அதைத் தொடர்ந்து, 1918 இல், கோலமுடி அனுமந்திராவின் மகள் மாணிக்கம்மாவை மணந்தார்.

## தெலுங்கு மொழியின் மறுமலர்ச்சி
ஐதராபாத் நிசாம்களின் ஆட்சிக் காலத்தின் கீழ் தெலுங்கு மொழியின் மறுமலர்ச்சியின் முன்னோடிகளில் ஒருவராக இருந்தார். இவர் ஆந்திர மகாசபையின் நிறுவன உறுப்பினராகவும் இருந்தார். மேலும் 'ஆந்திர பிதாமகர்' என்றும் அழைக்கப்பட்டார்.

## கல்விப் பணி
ஒரு தெலுங்கு மொழி உயர்நிலைப்பள்ளி இவரால் தொடங்கப்பட்டது. மாநில அரசும், உசுமானியா பல்கலைக்கழகமும், ஆந்திர பல்கலைக்கழகமும் பள்ளிக்கு அங்கீகாரம் தர மறுத்தபோது புனேவிலுள்ள மகளிர் பல்கலைக்கழகத்தில் இவருக்கு அங்கீகாரம் கிடைத்தது. இவர் உசுமானியா பல்கலைக்கழகத்தின் பேரவைக் குழுவிலும், ஆட்சிக் குழுவிலும் உறுப்பினராகவும் இருந்தார்.

## இலக்கியப் பணி
நிசாமின் ஆட்சிக் காலத்தில் சுதந்திர இயக்கத்திற்கான மிக முக்கியமான தூண்டுதல்களில் இவரும் ஒருவராக இருந்தார். தெலுங்கு மொழியின் கலாச்சார மற்றும் மொழியியல் மறுமலர்ச்சிக்கு மகத்தான பங்களிப்பை வழங்கினார். தெலுங்கு வரலாற்றைப் பதிவு செய்வதில் முன்னோடி பங்களிப்பு செய்துள்ளார். மேலும், தெலுங்கிற்கான கல்வி ஆகியவற்றையும் வழங்கினார். இவரது வழிகாட்டுதலின் கீழ் ஆந்திர மகாசபை நிர்வாகத்தின் விதிமுறைகளை மீறுவதைத் தவிர்க்க மிகவும் கவனமாக இருந்தது. இருப்பினும் ஆந்திர மகாசபையைக் கண்டு காவல் துறையினர் அஞ்சினர். இது ஒரு நூலக இயக்கமே தவிர ஒரு புரட்சிகர இயக்கமில்லை என்று குறிப்பிட்டனர். ஆந்திர மகாசபை ஐதராபாத்து மாநில எல்லைக்கு வெளியே அரசியல் கூட்டங்களை நடத்தியது. இவரது முயற்சியால் முதல் அரசியல் மாநாடு, 1923 ல் காக்கிநாடாவில் நடைபெற்றது 

## இறப்பு
மாதபதி நவம்பர் 11, 1970 அன்று தனது 85 வயதில் காலமானார்.
## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கர்நாடக அரசியல்வாதிகள்
பகுப்பு:கிருஷ்ணா மாவட்ட மக்கள்
பகுப்பு:1970 இறப்புகள்
பகுப்பு:1885 பிறப்புகள்
பகுப்பு:தெலுங்கு மக்கள்
அகத்திணை (திரைப்படம்)

***அகத்திணை*** என்பது 2015 ஆம் ஆண்டு வெளிவந்த இந்திய தமிழ் மொழி காதல் நாடக திரைப்படம் ஆகும். இதில் மகிமா நம்பியார், ஆடுகளம் நரேன் மற்றும் புதுமுகம் வர்மா ஆகியோர் நடித்துள்ளனர்.

## சதி
தாய் இறந்த பிறகு மகள் கார்த்திகாவும் அவளுடைய தந்தையும் நெருங்கிய உறவை வளர்த்துக் கொள்கிறார்கள். மகள் கார்த்திகாவின் குடும்பத்தில் பணிபுரியும் ஒரு ஊழியரான அயனரு என்ற மனிதனைக் காதலிக்கிறாள், ஒரு நாள் அவள் மோட்டார் சைக்கிளில் சவாரி செய்யும் போது கிணற்றில் விழுந்தபோது அவளைக் காப்பாற்றினாள். இருப்பினும், மகள் வேறொரு ஆணுடன் நிச்சயதார்த்தம் செய்து கொண்டாள். அவள் யாரை மணக்கிறாள், எழும் பிரச்சினைகள் கதையின் எஞ்சிய பகுதியை உருவாக்குகின்றன.

## நடிகர்கள்
*மூலம்* 

* மகிமா நம்பியார் - கார்த்திகா
* ஆடுகளம் நரேன் - கார்த்திகாவின் தந்தை
* வர்மா - ஐயனார்
* ஜி. எம். குமார் - ஐயனாரின் தந்தை
* நளினி - விஷ்ணுவின் அம்மா
* ராஜசிறீ
* செந்தில்குமாரி - தெய்வானை
* புவிதா
* ரேவதி பாட்டி
* டி. ஆர். சிறீகாந்த்
* ராமச்சந்திரன் துரைராஜ்
* பெனிட்டோ- விஷ்ணு
* பிளாக் பாண்டி - விஷ்ணுவின் நண்பன்
* ஜார்ஜ் மரியன் முத்தையா 
* சுவாமிநாதன் - மணி
* வாசு (நகைச்சுவை நடிகர்) - சொக்கன்
* பன்க் ரவி
* சிவநாராயணமூர்த்தி
* லொள்ளு சபா மனோகர்
* பக்கோடா பாண்டி ஐயனாரின் நண்பர்
* செல்வகுமார்
* உடுமலை ரவி
* நமீதா மாரிமுத்து

## தயாரிப்பு
முன்னதாக *அத்தி பூக்கள்* என்ற தொலைக்காட்சி தொடரின் இயக்குநராக இருந்த மருது இப்படத்தை இயக்கினார். நடிகர் வர்மா, மஹிமா மற்றும் ஆடுகளம் நரேன் ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். இப்படம் ஒரு காதல் கதையாகும். காரைகுடிக்கு அருகிலுள்ள ஒரு கிராமத்தில் வாழும்  நரேனின் மகளாக மஹிமா நடிக்கிறார். வர்மா இந்த படத்தின் மூலம் அறிமுகமானார்.

## ஒலிப்பதிவு
இப்படத்தின் பாடல்களை மரியா மனோகர் இசையமைத்தார். படத்தின் பாடல்கள் அனைத்தும் வைரமுத்து எழுதியது.

* "தந்தையம் நீயே, தாய் மடி நீயே" - மரியா மனோகர், ஸ்ருதி ஜெயமூர்த்தி
* "இளைகலீல் சாதுகுடு நாத்து" - மரியா மனோகர், சக்திஸ்ரீ கோபாலன்
* "ஆதியே கதலியே" - மரியா மனோகர், ஹரிச்சரன்
* "முந்தானாய் சிலாகுல்லே" - மரியா மனோகர், வேல்முருகன், அக்ஷயா

## வெளியீடு
*மாலை மலரின்* விமர்சகர் ஒருவர் முன்னணி நடிகர்களின் நடிப்பு, கதை, இசை மற்றும் ஒளிப்பதிவு ஆகியவற்றைப் பாராட்டினார்.

## குறிப்புகள்


## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:நளினி நடித்த தமிழ்த் திரைப்படங்கள்
சார்டுகாய்

**சார்டுகாய்** (**Shortugai**), ஆப்கானித்தான் நாட்டின் வடமேற்கில் உள்ள தகார் மாகாணம், தார்கட் மாவட்டத்தில் பாயும் ஆமூ தாரியா ஆற்றின் கரையில்  அமைந்த சிந்துவெளி நாகரிக காலத்திய தொல்லியல் களம் மற்றும் குடியிருப்புப்பகுதியாகும். சார்டுகாய் தொல்லியல் களம் கிமு 2,000 ஆண்டுகளுக்கு முந்தைய சிந்துவெளி நாகரிகத்தின் வடக்கு எல்லைப் பகுதியாகும். பட்டுப் பாதையில் அமைந்த சோர்டுகாய் வணிக மையமாக விளங்கியது.  

## தொல்லியல் களம்
சோர்டுகாய் தொல்லியல் களம் இரண்டு மலைகளுக்கு நடுவே அகழாய்வு செய்யப்பட்டது.  1976-இல் சோர்டுகாய் தொல்லியல் களத்தில் அகழாய்வு செய்யப்பட்டதில் ஒளி மிக்க மணிகள், வெண்கலப் பொருட்கள், தங்கத் துண்டுகள், சுடுமண் சிலைகள், சதுர வடிவ முத்திரைகள்,    மற்றும் மட்பாண்டங்களான ஜாடிகள், குடுவைகள், வளையல்கள் கண்டுபிடிக்கப்பட்டது. 

## இதனையும் காண்க
* சிந்துவெளி நாகரிகத்தின் தொல்லியல் களங்கள் 
## மேற்கோள்கள்

## மேலும் படிக்க

*Henri-Paul Francfort: *Fouilles de Shortughai, Recherches sur L'Asie Centrale Protohistorique Paris*: Diffusion de Boccard, 1989

பகுப்பு:ஆப்கானித்தானின் தொல்லியல் களங்கள்
அமெரிக்க உயிரணு நோயியல் சங்கம்

**அமெரிக்க உயிரணு நோயியல் சங்கம்** (*American Society of Cytopathology*) 1951 ஆம் ஆண்டில் நிறுவப்பட்டது. ஒரு தொழில்முறை சங்கமான இதில் மருத்துவர்கள்,  உயிரணு தொழினுட்ப வல்லுநர்கள் மற்றும் உயிரணு நோயியலுக்காக தங்களை அர்ப்பணித்துக்அ கொண்ட அறிவியலாளர்கள் உறுப்பினர்களாக உள்ளனர்.  உடலணு அமைப்பியல் முறையைப் பயன்படுத்தி  நோயியலின் நோயறிதல் உயிரணு நோயியல் துறையில் உள்ளடங்கியுள்ளது. மற்ற நாடுகளின் பிரதிநிதிகள் உட்பட 3000 பேருக்கும் மேற்பட்ட உறுப்பினர்கள் இச்சங்கத்தில் உறுப்பினர்களாக உள்ளனர். மருத்துவர்கள் மற்றும் உயிரணு தொழில்நுட்ப வல்லுநர்கள் ஒருவருக்கொருவர் தொடர்பு கொள்ளக்கூடிய  வசதியையும் இச்சங்கம்  வழங்குகிறது. இந்த சங்கத்தில்  சில தகுதிவாய்ந்த உயிரணு தொழில்நுட்ப வல்லுநர்கள் இடம்பெற்றாலும் அமெரிக்க உயிரணு தொழில்நுட்ப சங்கம் என்பதும் அமெரிக்க உயிரணு நோயியல் சங்கம் என்பதும் வெவ்வேறு சங்கங்களாகும். 

அமெரிக்க உயிரணு நோயியல் சங்கத்தின் அதிகாரப்பூர்வ பத்திரிகை அமெரிக்க உயிரணு நோயியல் சங்க செய்தி இதழாகும் ஆகும். 
## மேற்கோள்கள்
 
## புற இணைப்புகள்
* அமெரிக்க உயிரணு நோயியல் சங்கம் முகப்பு பக்கம்
பகுப்பு: நோயியல்
பகுப்பு:ஐக்கிய அமெரிக்க அமைப்புகள்
இரீட்டா வர்மா

**இரீட்டா வர்மா** (*Rita Verma*)(பிறப்பு: ஜூலை 15, 1953 பாட்னா ) ஓர் இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். இவர் இந்திய அரசில் முன்னாள் சுரங்க மற்றும் கனிம அமைச்சராக இருந்தார். இவர், தன்பாத்தின் எஸ்.எஸ்.எல்.என்.டி மகளிர் கல்லூரியில் வரலாறு பாட ஆசிரியராக உள்ளார்.

வர்மா பாட்னா பல்கலைக்கழகத்தில் படித்தார். ராஞ்சி பல்கலைக்கழகத்தில் வரலாற்றைக் கற்பித்தார். இவர் பீகாரில் தனபாத் மக்களவைத் தொகுதியிலிருந்து 1991இல் பத்தாவது மக்களவைக்கு தேர்ந்தெடுக்கப்பட்டார். அதே தொகுதியிலிருந்து 1996, 1998, 1999ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். சார்க்கண்டு மாநிலத்திலுள்ள தன்பாத் நகரத்தில் ஒரு வங்கியில் கொள்ளை முயற்சியை எதிர்த்து போராடியபோது உயிர்த் தியாகம் செய்த இந்திய காவல் துறை அதிகாரியான் ரந்தீர் பிரசாத் வர்மாவின் மனைவியாவார்.

## ஆரம்பகால வாழ்க்கை
திருமதி ரீட்டா வர்மா ஒரு கர்ணன் கயஸ்தா குடும்பத்தில் பிறந்தார்.

## வகித்த பதவிகள்

* 1999-2000 சுரங்க மற்றும் கனிம துறை அமைச்சர்
* 2000 சுகாதார மற்றும் குடும்ப நலத்துறை அமைச்சர்
* 2000-01 ஊரக வளர்ச்சித் துறை அமைச்சர்
* 2001-03 மனித வள மேம்பாட்டு அமைச்சர்

இவர் 1996-97 மற்றும் 1998-99 காலங்களில் மக்களவையின் தலைவர்கள் குழு உறுப்பினராகவும், 1998 இல் பாரதிய ஜனதா (பிஜேபி) நாடாளுமன்றக் கட்சியின் கொறடாவாகவும் இருந்தார்

## மேற்கோள்கள்

* 

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:Women union ministers of state of India
இராணி அண்ணாதுரை

**இராணி அண்ணாதுரை** (*Rani Annadurai*) என்பவர் தமிழ்நாட்டின் முன்னாள் முதல்வர் கா. ந. அண்ணாதுரையின் மனைவியும், திராவிட முன்னேற்றக் கழகத்தின் நிறுவனரும் ஆவார். இவர் திருமுல்லைவாயில் என்ற ஊாில் பிறந்தார்.

## ஆரம்பகால வாழ்க்கை
 இராணி 1930 ஆம் ஆண்டில் கா. ந. அண்ணாதுரையை திருமணம் செய்து கொண்டார். இவர்களின் திருமணத்தின் போது கா. ந. அண்ணாதுரை சென்னை பச்சையப்பா கல்லூரியில் மாணவராக இருந்தார். அவர்களுக்கு ஒரு பாரம்பரிய இந்து முறைப்படி திருமணம் இருந்தது.
இராணி மற்றும் அண்ணாதுரைக்கு சொந்தமாக குழந்தைகள் இல்லை. இவர்கள் அண்ணாதுரையின் மூத்த சகோதரியின் குழந்தைகளை தத்தெடுத்து வளா்த்தனா். மேலும் அவரது சகோதரி இராஜாமணி அம்மாள் அவர்களுடன் வசித்து வந்ததோடு இவர்களது வீட்டையும் கவனித்து வந்தார். இராஜாமணி அம்மாளுக்கு நான்கு மகன்கள் இருந்தனர், அண்ணாதுரை தம்பதியினர் அவர்கள் அனைவரையும் தத்தெடுத்தனர்.

## பொது வாழ்க்கை
அண்ணாதுரையின் பணி மற்றும் அரசியல் வாழ்க்கைக்கு இராணி மிகவும் உறுதுணையாக இருந்தார். ஆர். கண்ணன் எழுதிய சி. என். அண்ணாதுரை வாழ்க்கை வரலாற்றில், அவர் இரவில் தாமதமாக கண் விழித்துப் படிக்கும் போது அவரை ஒருபோதும் தொந்தரவு செய்ய மாட்டார் என்று குறிப்பிடப்பட்டுள்ளது. ஏனெனில் அவரது பணி நாட்டின் சேவையில் உள்ளது என்பதை அவர் உணர்ந்திருந்தார். மேலும் இந்த ஆண்டில் 1937–40  இந்தி எதிர்ப்பு கிளர்ச்சியில் அவரது பங்கிற்காக அவர் 1938 இல் கைது செய்யப்பட்டபோது அவர் பயந்துபோன போதிலும் , அவர் அவரை அடிக்கடி சிறையில் சந்தித்தார்.

அண்ணாதுரை தமிழ்நாட்டின் முதலமைச்சர் ஆனபோது, ​​தனது கடமைகளை மிகவும் திறமையாக நிறைவேற்ற தனது இல்லத்தில் ஒரு வீட்டு அலுவலகத்தை உருவாக்குவது அவசியம் என்று கருதினார். அரசாங்கம் அவரை அவ்வாறு வீட்டில் ஒரு அலுவலகத்தை வைத்துக்கொள்ள அனுமதித்தது. அப்போது, அவர் பெற்ற தளவாடங்களில் மெத்திருக்கைத் தொகுப்பொன்றும் இருந்தது. இராணி மெத்திருக்கைகளை அலுவலகத்தில் அல்லாமல் தனது வீட்டுப் பகுதியில் வைத்துக்கொள்ளவிரும்பினார். அலுவலகமானது வீட்டின் ஒரு பகுதியில் இருந்தாலும், அண்ணாதுரை இராணியின் விருப்பத்தை நிராகரித்தார்.

அண்ணாதுரை இறந்த பிறகு, இராணி அன்னாதுரை தொடர்ந்து அனைத்திந்திய அண்ணா திராவிட முன்னேற்றக் கழகம், திராவிட முன்னேற்றக் கழகம் ஆகிய கட்சிகளுடன் இணைந்தும் சுயேச்சையாகவும் தீவிர அரசியலில் இருந்தார். இவர் 1977 ஆம் ஆண்டில் பெங்களூர் வடக்கு மக்களவைத் தொகுதியில் போட்டியிட்டார். இவர் 924 வாக்குகளை மற்றும் பெற்று இந்திய தேசிய காங்கிரசு கட்சி வேட்பாளரிடம் தோற்றுப்போனார்.

அவர் பல கலாச்சார நடவடிக்கைகளிலும் பங்கேற்றார். 1969ஆம் ஆண்டில் தமிழ் இசைச் சங்கத்தால் கௌரவிக்கப்பட்டார்.

இராணி அண்ணாதுரை 1996 ஆம் ஆண்டு மே 6 அன்று தனது 82 வயதில் சென்னையில் இறந்தார்.

இராணி அண்ணாதுரையை கௌரவிக்கும் விதமாக சென்னையின் மந்தைவெளியில் உள்ள ஒரு சாலைக்கு இராணி அண்ணாதுரை சாலை என்று பெயர் சூட்டப்பட்டுள்ளது. 

## மேற்கோள்கள்

பகுப்பு:1996 இறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:பெண் அரசியல்வாதிகள்
இஸ்லாமிய வெறுப்பு மனநிலை

**இஸ்லாமிய வெறுப்பு மனநிலை**) என்பது இஸ்லாம் அல்லது பொதுவாக முஸ்லிம்களின் மதத்திற்கு எதிரான அச்சம், வெறுப்பு, தப்பெண்ணம் அல்லது எதிர்மறையான முன்முடிவுகள் ஆகும். அதிலும் குறிப்பாகப் புவிசார் அரசியல் சக்தியாக அல்லது பயங்கரவாதத்தின் மூலமாகக் கருதும்போது.  

இந்தச் சொல்லின் பொருளைச் சார்ந்து விவாதங்கள் உள்ளது, மேலும் சிலர் இதைச் சிக்கலானதாகக் கருதுகின்றனர். பல அறிஞர்கள் இஸ்லாமிய வெறுப்பு மனநிலை ஒரு இனவெறி  அல்லது நிறவெறி என்று கருதுகின்றனர், ஆயினும் இந்த வகையான வரையறையின் நியாயத்தன்மை விவாதத்திற்குரியது. சில அறிஞர்கள் இஸ்லாமிய வெறுப்பு மனநிலை மற்றும் இனவெறி ஆகியவை ஓரளவு ஒன்றுடன் ஒன்று பின்னும் நிகழ்வுகளாகக் கருதுகின்றனர்; மற்றவர்கள் அதை  மறுக்கின்றனர், முதன்மையாக அது மதம் ஒரு இனம் அல்ல என்ற அடிப்படையில். இஸ்லாமிய வெறுப்பு மனநிலை காரணங்களும் பண்புகளும் விவாதத்திற்குரியவை.

## சொற்பிறப்பியல் மற்றும் வரையறைகள்
*Islamophobia* என்ற சொல் '*இஸ்லாம்'<nowiki/>*  மற்றும் '*போபியா' விலிருந்து* உருவான ஒரு சொல்லாக்கம் ஆகும். ஆங்கிலத்தில் கிரேக்க சொல்லான '*போபியா*'  பின்னோட்டமாகப் பயன்படுத்தும்பொழுது அது "அச்சம், வெறுப்பு, ஒவ்வாமை என்ற பொருளுடன் பெயர்ச்சொற்களை உருவாக்கும்" 

## மேலும் காண்க
* இந்தியாவில் இஸ்லாமோபோபியா
* சமயத் துன்புறுத்தல்
* சமய வன்முறை
* மதப் போர்கள்

## மேற்கோள்கள்


### நூலியல்
* 
* 
* 
* 
* 

பகுப்பு:இனவாதம்
உப்வான் ஏரி

**உப்வான் ஏரி** (*Upvan Lake*)  இந்திய மாநிலமான மகாராட்டிராவின்  தானே நகரத்தில்  அமைந்துள்ளது.  உபவான் ஏரி என்ற பெயராலும் இந்த ஏரி அழைக்கப்படுகிறது. சன்சுகிருதி என்ற கலை விழாவை நடத்துவதற்கு இந்த ஏரி பெயர் பெற்றதாகும்.  கணேச சதுர்த்தி பண்டிகையின்  இறுதி நாளில் விநாயகர் சிலையை நீரில் மூழ்கவைக்கக்  கொண்டு வரப்பட்ட ஆயிரக்கணக்கான கணபதி சிலைகளையும் இங்கே காணலாம். ஏரியானது நீர் வழங்கலுக்காக யே.கே.சிங்கானியாவால் நிறுவப்பட்டு புனரமைக்கப்பட்டது. உபவான் ஏரியில் சிங்கானியா விநாயகர் கோவிலையும் கட்டினார். கவந்த பாக், சிவாய் நகர், கணேசு நகர், வசந்த விகார் மற்றும் வர்தக் நகர் உள்ளிட்ட பகுதிகளுக்கு அருகே உபவான் ஏரி அமைந்துள்ளது. தானேவில் வசிக்கும் மக்களுக்கு ஒரு பொழுதுபோக்கு அம்சமாகவும் ஏரி திகழ்கிறது. தானேவில் உள்ள மிகப்பெரிய ஏரிகள் ஒன்றாகக் கருதப்படும் உபவான் ஏரி யெவ்வூர் மலைகளால் சூழப்பட்டு இரண்டாம்  போக்ரான் பகுதியில் காணப்படுகிறது. நகரத்தின் சுற்றுச்சூழல் பாதிப்பில்லாத ஏரிகளில் ஒன்றான உபவான் ஏரி தானே  'காதலர்களின் சொர்க்கமாக' கருதப்படுகிறது.   முதலாம்  போக்ரான்  மற்றும் இரண்டாம் போக்ரான் சாலைகளின் சந்திப்பையும் இந்த ஏரி  உருவாக்குகிறது. ஒருகாலத்தில் முழு தானே நகரத்திற்கும் முக்கிய நீர் ஆதாரமாக இருந்த உபவான் ஏரி இப்போது முதன்மையாக பொழுதுபோக்குக்காக மட்டுமே பயன்படுத்தப்படுகிறது. தானே மாநகராட்சி நகரத் தந்தையின் அதிகாரப்பூர்வமான குடியிருப்பு ஏரிக்கு அருகில் உள்ளது.  

சன்சுகிருதி கலை விழா 2015 ஆம் ஆண்டு கொண்டாடப்பட்டபோது  உபவான் ஏரி நன்கு அலங்கரிக்கப்பட்டது. திருவிழாவின் போது 50,000 பேருக்கும் மேற்பட்டோர் ஏரிக்கு வருகை தந்தனர். 

## படக்காட்சி

படிமம்:Upvan Lake night lights, shoreline 20160109.jpg|2015 சன்சுகிருதி கலை விழாவில் ஒளிரும் உப்வான் ஏரி
படிமம்:Upvan in night lights.jpg|2015 சன்சுகிருதி கலை விழாவில் ஒளிரும் உப்வான் ஏரி
படிமம்:Upvan in Morning 1.jpg|காலை நேர உப்வான் ஏரி
படிமம்:Upvan Lake.jpg|உப்வான் ஏரி|


## மேற்கோள்கள்

 

பகுப்பு:மகாராட்டிராவின் ஏரிகள்
பகுப்பு:தானே மாவட்டம்
அமிட் ரோகிதாசு

**அமிட் ரோகிதாசு** (*Amit Rohidas*) இந்திய வளைகோல் பந்தாட்ட வீரராவார். 1993 ஆம் ஆண்டு மே மாதம் 10 அன்று இவர் பிறந்தார். இந்திய தேசிய அணியின் தடுப்பாட்டக்காரராக இவர் விளையாடுகிறார். 2021 ஆம் ஆண்டு சூலை மாதம் டோக்கியோவில் நடைபெற உள்ள ஒலிம்பிக் போட்டியில்  கலந்து கொள்ளும் இந்திய அணியில் இவர் விளையாடுகிறார்.

## வாழ்க்கை மற்றும் தொழில்
சுந்தர்கர் மாவட்டத்தின் சவுனமரா கிராமத்தில் 1993 ஆம் ஆண்டு மே 10 அன்று ரோகிதாசு பிறந்தார். தனது கிராமத்தில் வளைகோல் பந்தாட்டம்  விளையாடத் தொடங்கினார். 2004 ஆம் ஆண்டில்  ரூர்கேலாவில் உள்ள பான்போசு விளையாட்டு விடுதியில் சேர்ந்தார்.2009 இல் தேசிய இளையோர் அணியில்  விளையாடத் தேர்ந்தெடுக்கப்பட்டார்.

மலேசிய நாட்டின் ஈப்போவில் 2013 ஆம் ஆண்டு நடைபெற்ற ஆசிய கோப்பைக்கான மூத்தோர் அணியில் ரோகிதாசு தேர்வு செய்யப்பட்டார். இப்போட்டியில்  இந்திய அணி வெள்ளிப் பதக்கம் வென்றது.  2017 ஆம் ஆண்டில் இந்திய அணிக்கு மீண்டும் வந்தார்.

## மேற்கோள்கள்


## புற இணைப்புகள்
* வளைகோல் பந்தாட்டம் இந்தியாவில் சுயவிவரம் 
* Amit Rohidas

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:வளைதடிப் பந்தாட்டக்காரர்கள்
பகுப்பு:இந்தியர்கள்
டாக்டர் சி. வி. இராமன் பல்கலைக்கழகம்

**டாக்டர் சி. வி. இராமன் பல்கலைக்கழகம்** (*Dr. C.V. Raman University, Bihar*), பீகார் என்பது ஓர் தனியார் பல்கலைக்கழகம் ஆகும். இது இந்தியாவின் பீகார் மாநிலம் வைசாலி மாவட்டத்தில் பகவான்பூரில் அமைந்துள்ளது. *பீகார் தனியார் பல்கலைக்கழகங்கள் சட்டம், 2013இன்* கீழ் அகில இந்திய மின்னணு மற்றும் கணினி தொழில்நுட்ப சமூகத்தின் சார்பில் இந்த பல்கலைக்கழகம் 2018இல் நிறுவப்பட்டது. பீகாரில் நிறுவப்பட்ட ஆறு தனியார் பல்கலைக்கழகங்களில் இது நான்காவதாகும். முதல் இரண்டு தனியார் பல்கலைக்கழகமான கே.கே பல்கலைக்கழகம் மற்றும் சந்தீப் பல்கலைக்கழகம், சிஜோல் தொடர்ந்து பாட்னாவின் அமிட்டி பல்கலைக்கழகம் நிறுவப்பட்டது. இந்த பல்கலைக்கழகத்தைப் பீகார் அமைச்சரவை 10 ஜனவரி 2018 அன்று அங்கீகரித்தது,  7 பிப்ரவரி 2018 அன்று அரசு செய்திக்குறிப்பில் அறிவித்தது.  ஜூலை 2018 கல்வியாண்டில் இப்பல்கலைக்கழகம் செயல்படத்துவங்கியது. இப்பல்கலைக்கழகம் ஐந்து பிரிவுகளில் பல்வேறு பட்டயம், இளங்கலை மற்றும் முதுகலை படிப்புகளை வழங்குகிறது. இதற்கு நாட்டின் முதல் நோபல் பரிசு பெற்ற ச. வெ. இராமனின் பெயரிடப்பட்டது.

## பாடத் துறைகள்
இந்த நிறுவனம் பட்டயம், இளங்கலை மற்றும் முதுகலை படிப்புகளை ஐந்து பாடப் பிரிவுகள் மூலம் வழங்குகிறது:

* வணிக மற்றும் மேலாண்மை 
* கலை மற்றும் மானுடவியல்
* அறிவியல் 
* கணினி அறிவியல் மற்றும் தகவல் தொழில்நுட்பம்
* வேளாண்மை

## மேற்கோள்கள்


## வெளி இணைப்புகள்
* 

பகுப்பு:பல்கலைக்கழகங்களும் கல்லூரிகளும்
பகுப்பு:பீகாரில் கல்வி
இரைலாதேவி ஏரி

**இரைலாதேவி ஏரி** (*Railadevi Lake*)(அல்லது **இரைலாதேவி தலவு**) என்பது  பரப்பில் அமைந்துள்ள ஏரியாகும். இந்த ஏரியானதுஇந்தியாவின் மகாராட்டிரா மாநிலத்தில் தானே நகரில் அமைந்துள்ளது. "ஏரிகளின் நகரம்" என்று அழைக்கப்படும் தானேவில் உள்ள 35 ஏரிகளில் இதுவும் ஒன்றாகும். 

## மேற்கோள்கள்

 
பகுப்பு:மகாராட்டிராவின் ஏரிகள்
பகுப்பு:Coordinates on Wikidata
அம்பாசரி ஏரி

வலது|thumb| அம்பாசரி ஏரி
**அம்பாசரி ஏரி** (**Ambazari lake**) இந்தியாவின் மகாராட்டிரா மாநிலத்தில் நாக்பூரின் தென்மேற்கு எல்லைக்கு அருகில் அமைந்துள்ளது. நாக்பூரில் உள்ள 11 ஏரிகளில் இதுவும் ஒன்றாகும். நகரத்தின் மிகப்பெரிய ஏரியாகக் கருதப்படும் இங்கிருந்துதான் நாக் நதி உருவாகிறது.  1870ஆம் ஆண்டில், போன்சுலே ஆட்சியின் கீழ், நகரத்திற்கு நீர் வழங்குவதற்காக அம்பாசரி ஏரி கட்டப்பட்டது. அரசு அதிகாரிகளுக்கும், பிரபலங்களுக்கும்  குழாய்கள் மூலம் தண்ணீர் இங்கிருந்து வழங்கப்பட்டது. வி.என்.ஐ.டிக்கு அருகில் உள்ள இந்த ஏரி மா மரங்களால் சூழப்பட்டுள்ளது. இதை அடையாளப்படுத்தும் விதமாக மராத்தியில் மாம்பழம் என்று பொருள்படும் அம்பாசாரி என்ற சொல் ஏரிக்கு பெயராக வைக்கப்பட்டுள்ளது. 

நாக்பூருக்கு 30 ஆண்டுகளுக்கும் மேலாக நீர் வழங்க பயன்படுத்தப்பட்ட இந்த ஏரி அழகாகவும் அமைதியாகவும் இருக்கிறது.

## தோட்டம்
ஏரியில் அம்பசாரி தோட்டம் என்று அழைக்கப்படும் ஒரு தோட்டமும் உள்ளது. இந்த தோட்டம் 1958 ஆம் ஆண்டில் 18 ஏக்கர் பரப்பளவில் நிறுவப்பட்டது.   தோட்டத்தை  நாக்பூர் மாநகராட்சி நிர்வகித்து பாதுகாத்து வருகிறது. இசை நீரூற்று, பல்வேறு மின்சார சவாரிகள் மற்றும் கேளிக்கை விளையாட்டுகள் ஒரு காலத்தில் தோட்டத்தில் இருந்தன, ஆனால் அவை தற்போது நிறுத்தப்பட்டுள்ளன. தோட்டத்தில்  காலையில் நடைபயிற்சிக்காக மக்கள் வந்து நடக்கின்றனர். பிற்பகலில் காதலர்களின் இடமாக இது மாறுகிறது. நாக்பூரின் புகழ்பெற்ற சுற்றுலா தலங்களில் இதுவும் ஒன்றாகும். 

## மேற்கோள்கள்

 
பகுப்பு:மகாராட்டிராவின் ஏரிகள்
பகுப்பு:நாக்பூர் மாவட்டம்
சிவசாகர் ஏரி

**சிவசாகர் ஏரி** (*Shivsagar Lake*) என்பது இந்தியாவின் மகாராஷ்டிரா மாநிலத்தில் உள்ள ஒரு நீர்த்தேக்கம் ஆகும். இந்த நீர்த்தேக்கம் கொய்னா ஆற்றில் கோய்னா அணை கட்டப்பட்டபின் உருவானது. இதன் நீளம்  ஆகும்; அகலம்  ஆகும்.
ஒன்றுமில்லை|thumb| சிவசாகர் ஏரி

## மேலும் காண்க

* கொய்னா அணை

## மேற்கோள்கள்

 
பகுப்பு:சாத்தாரா மாவட்டம்
பகுப்பு:Coordinates on Wikidata
பகுப்பு:மகாராட்டிராவின் ஏரிகள்
நாக் ஆறு

thumb|நாக் நதி
**நாக் ஆறு**(*Nag River*)(மராத்தி : नाग नदी) என்பது இந்தியாவின் மகாராஷ்டிராவில் உள்ள நாக்பூர் நகரத்தின் ஊடாக பாயும் ஆறாகும். இது நாக்பூர் என்ற பெயருக்கு சொற்பிறப்பியல் வழங்குவதாக அறியப்படுகிறது.

கன்ஹான்-பெஞ்ச் ஆற்றின் ஓர் பகுதியாக,  நாக் நதி வாடிக்கு அருகிலுள்ள லாவா மலைகளில் உருவாகிறது. நாக் மற்றும் பியோலி நதிகள் பவங்கான் அருகில் சந்திக்கின்றன. நாக் மற்றும் போரா நதியின் சங்கமம் தைட்டூருக்கு அருகிலும், நாக் மற்றும் கன்ஹான் நதியின் சங்கமம் சவங்கி கிராமத்திற்கு அருகிலும் உள்ளது. 2001இல் பட்டியலிலிருந்து அகற்றப்பட்ட, இந்த நதியினை, நவம்பர் 2015இல், நகரத்தின் பாரம்பரிய மீட்டெடுப்பு பட்டியலில் இந்த ஆறும் இடம்பெற முயற்சி மேற்கொள்ளப்பட்டது.

இந்த ஆறு நாக்பூரின் வடிகாலா மாறியுள்ளது. இதன் விளைவாக இதன் சுற்றுச்சூழல் நகர்ப்புற கழிவுகளால் பெரிதும் மாசுபட்டுள்ளது

## புத்துணர்ச்சி மற்றும் அழகுபடுத்தல்
நாக் ஆற்றிற்குப் புத்துணர்ச்சி வழங்கும் விதமாகத் தேசிய நதி பாதுகாப்பு இயக்குநரகம் 2019 நவம்பரில் ரூ. 2434 கோடி செலவில் திட்டம் ஒன்றினை அனுமதித்தது. இந்த செலவு முந்தைய மதிப்பீட்டில் 1476.96 கோடியாக இருந்தது. ஒப்புதல்களில் தாமதம் மற்றும் சரக்கு மற்றும் சேவை வரியைச் சேர்ப்பதே இதற்குக் காரணம். திட்டத்தின் மத்திய அரசின் பங்கு 60%, மாநிலத்தின் பங்கு 25% ஆகும். மீதமுள்ள 15% என்.எம்.சி. ஜப்பான் சர்வதேச ஒத்துழைப்பு நிறுவனம் மையம் மற்றும் மாநில பங்குகளுக்கு நீண்ட கால கடனை அடிப்படையில் அமைகிறது. இந்த திட்டம் நாக் ஆற்றுடன் பியோலி நதி புனரமைப்பினையும் உள்ளடக்கியது. மேலும் இது முடிவடைய நான்கு ஆண்டுகள் ஆகும் என்று மதிப்பிடப்பட்டுள்ளது. நாக்பூர் மாநகராட்சி (என்.எம்.சி) நாக் ஆறு மேம்பாடு திட்டத்தையும் ரூ .1,600 கோடிக்குத் தயாரிக்கிறது. பிரான்சைத் தளமாகக் கொண்ட ஏ எப் டி (பிரெஞ்சு அபிவிருத்தி நிறுவனம்) விரிவான திட்ட அறிக்கையைத் தயாரித்து வருகிறது. மேலும் இந்த திட்டத்திற்கும் நீண்ட கால கடன் அடிப்படையில் ஒப்புதல் அளிக்க வாய்ப்புள்ளது.

## மேற்கோள்கள்

 

பகுப்பு:மகாராட்டிர ஆறுகள்
அல்பைன் ஏரி

[alt=Aerial photograph of several lakes, interspersed with conifer forests and meadows, with tall mountains in the distance and clouds and blue sky overhead. The clouds are casting shadows over the forests and lakes.|thumb| அல்பைன் ஏரிகள் மற்றும் காடு, [டெனாலி தேசியப் பூங்கா, அலாஸ்கா]]
**அல்பைன் ஏரிகள்** (Alpine lake) மிக அதிக உயரத்தில் உள்ள ஏரிகளாகும். இவை கடல் மட்டத்திலிருந்து அல்லது மர வரிசைக்கு மேலே 10,000 அடி உயரத்திற்கு மேலே காணப்படும்.

அல்பைன் ஏரிகள் பொதுவாக குளிர்ந்த நீரின் காரணமாக குறைந்த உயரத்தில் உள்ள ஏரிகளை விடத் தெளிவாக இருக்கும். இந்த நீரில் அல்கா மற்றும் பாசி வளர்ச்சியின் வேகம் குறைவாக இருக்கும். இந்த ஏரிகள் பெரும்பாலும் பைன் மரங்கள், ஆஸ்பென்ஸ் மற்றும் பிற உயரமான மரங்களால் சூழப்பட்டுள்ளன.

## பிரபலமான ஆல்பைன் ஏரிகள்

* அல்பைன் ஏரி, நியூயார்க்
* அன்சூ ஏரி, பாக்கித்தான்
* சாங்கு ஏரி, இந்தியா
* சிட்டா கத ஏரி, பாக்கித்தான்

வலது|thumb| பாக்கித்தானில் சித்தா கத ஏரி

* க்ரேட்டர் லேக், ஓரிகன், அமெரிக்கா
* சந்திர தால், இந்தியா
* துடிபட்சர் ஏரி, பாக்கித்தான்

thumb|220x220px| பாகிஸ்தானில் துடிபட்சர் ஏரி

* கங்கபால் ஏரி, இந்தியா
* கரிபால்டி ஏரி, பிரித்தானியா கொலம்பியா, கனடா
* குருடோங்மர் ஏரி, இந்தியா
* ஹண்டரப் ஏரி, பாக்கித்தான்
* ஹெவன் ஏரி, வட கொரியா / சீனா
* இசிக் குல், கிர்கிஸ்தான்
* லுலார் ஏரி, பாக்கித்தான்
* கரம்பர் ஏரி, பாக்கித்தான்
* கட்டோரா ஏரி, பாக்கித்தான்
* செவன் ஏரி, ஆர்மீனியா
* பைக்கால் ஏரி, ரஷ்யா
* ஏரி லூயிஸ், ஆல்பர்ட்டா, கனடா
* பாக்கித்தானின் சைபுல் முலுக் ஏரி

[வலது|thumb| இந்தியாவில் [குருதோங்மார் ஏரி|குருடோங்மர் ஏரி]]

* தஹோ ஏரி, கலிபோர்னியா மற்றும் அமெரிக்காவின் நெவாடா
* டிட்டிகாக்கா ஏரி, பெரு/பொலிவியா
* ஏரி வேன், துருக்கி
* மொரைன் ஏரி, ஆல்பர்ட்டா, கனடா
* நால்தார் ஏரி, பாக்கித்தான்

[வலது|thumb| இந்தியாவில் [சந்திரா தால்|சந்திர தால் ஏரி]]

* பாரிஸ்தான் ஏரி, பாக்கித்தான்
* பாங்கோங் த்சோ, இந்தியா
* போக்ஸுண்டோ ஏரி, நேபாளம்
* லுலார் ஏரி, பாக்கித்தான்
* பெய்டோ ஏரி, ஆல்பர்ட்டா, கனடா
* ராரா ஏரி, நேபாளம்
* ரஷ் ஏரி, பாக்கித்தான்
* ரட்டி கலி ஏரி, பாக்கித்தான்
* தர்சார் ஏரி, இந்தியா
* சரல் ஏரி, பாக்கித்தான்

வலது|thumb| நேபாளத்தின் போக்ஸுண்டோ ஏரி

* சாரியோல்சர் ஏரி, இந்தியா
* ஷியோசர் ஏரி, பாக்கித்தான்
* தெனயா ஏரி, கலிபோர்னியா
* உர்மியா ஏரி, ஈரான்
* யெல்லோஸ்டோன் ஏரி, வயோமிங், அமெரிக்கா

## மேலும் காண்க

* ஆல்பைன் டன்ட்ரா
* ஆல்பைன் காலநிலை

## மேற்கோள்கள்

 

பகுப்பு:ஏரிகள்
வி. நரஹரி ராவ்

**வி. நாரஹரி ராவ்** (V. Narahari Rao) ஓர் இந்திய அரசு ஊழியராவார். இவர் சுதந்திரத்திற்கு பிந்தைய இந்தியாவில் இந்திய தணிக்கை மற்றும் கணக்குத் துறையில் பணியாற்றினார். இவர் 1948 முதல் 1954 வரை இந்தியாவின் முதல் தலைமைக் கணக்குத் தணிக்கையாளராகப் பணியாற்றினார். அரசுப் பணியில் இவர் செய்த பங்களிப்பிற்காக 1954 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது.

## இதையும் காண்க

* தலைமைக் கணக்குத் தணிக்கையாளர், இந்தியா

## மேற்கோள்கள்

பகுப்பு:இந்திய அரசு அதிகாரிகள்
சுரேந்தர் குமார்

**சுரேந்தர் குமார்** (*Surender Kumar*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1993 ஆம் ஆண்டு நவம்பர் மாதம் 23 ஆம் தேதி இவர் பிறந்தார். இந்திய தேசிய வளைகோல் பந்தாட்ட அணியில் ஒரு தடுப்பாட்டக்காரராக இவர் விளையாடி வருகிறார். தற்போது டோக்கியோவில் நடைபெறவிருக்கும் 2020 ஆம் ஆண்டிற்கான கோடைகால ஒலிம்பிக் வளைகோல் பந்தாட்டப் போட்டியில் விளையாட இவர் தேர்வு செய்யப்பட்டுள்ளார்.

2016 ஆம் ஆண்டு நடைபெற்ற கோடைக்கால ஒலிம்பிக் போட்டியின் வளைகோல் பந்தாட்ட  போட்டியில் விளையாடிய இந்திய அணியிலும் இவர் ஓர் உறுப்பினராக இருந்தார். அரியானா மாநிலத்தைச் சேர்ந்த கர்னல் இவருடைய சொந்த ஊராகும்.

## இதையும் காண்க
*2016 கோடைக்கால ஒலிம்பிக் போட்டிகளில் இந்தியா

## மேற்கோள்கள்

## புற இணைப்புகள்
*Profile 

பகுப்பு:வளைதடிப் பந்தாட்டக்காரர்கள்
பகுப்பு:இந்தியர்கள்
பகுப்பு:1993 பிறப்புகள்
பகுப்பு:வாழும் மக்கள்
மானேக்லால் சங்கல்சந்த் தாக்கர்

**மானேக்லால் சங்கல்சந்த் தாக்கர்** (*Maneklal Sankalchand Thacker*) (1904-1998) ஓர் இந்தியப் பொறியாளரும், கல்வியாளரும், இந்தியாவின் மிகப்பெரிய ஆராய்ச்சி மற்றும் மேம்பாட்டு அமைப்பான அறிவியல் மற்றும் தொழில்துறை ஆராய்ச்சி மன்றத்தின் தலைமை இயக்குநரும் ஆவார் .  இவர் அறிவியல் ஆராய்ச்சி மற்றும் கலாச்சார விவகாரங்கள் அமைச்சகத்தின் (இன்றைய கலாச்சார அமைச்சகம்) (1957-62) செயலாளராக பணியாற்றினார். 1962 முதல் 1967 வரை இந்திய திட்டக்குழு உறுப்பினராகவும் இருந்தார் .  இந்திய அறிவியல் கழகம்  , இந்திய தேசிய அறிவியல் கழகம்  ஆகியவற்றின் தேர்ந்தெடுக்கப்பட்ட சக ஊழியராக இருந்தார்.  இலக்கியம் மற்றும் அறிவியல் கல்வியில் இவர் செய்த பங்களிப்புகளுக்காக இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இவருக்கு 1955 ஆம் ஆண்டில் இந்திய அரசு வழங்கியது. 

இவர் ஜனவரி 1969இல் இந்தியாவில் பிரீமசோன்சரியின் தலைவராக தேர்ந்தெடுக்கப்பட்டு, திசம்பர் 1974 வரை அப்பணியில் தொடர்ந்தார்.  

## இதையும் காண்க

* அறிவியல் மற்றும் தொழிலக ஆய்வு மன்றம்
* திட்டக் குழு

## மேற்கோள்கள்

## வெளி இணைப்புகள்
* 

## மேலும் படிக்க
* 

பகுப்பு:1998 இறப்புகள்
பகுப்பு:1904 பிறப்புகள்
முஷ்டாக் உசேன் கான்

உஸ்தாத் **முஷ்டாக் உசேன் கான்** (*Mushtaq Hussain Khan*) (1878-1964) ஓர் இந்தியப் பாரம்பரிய இசைப் பாடகராவார். இவர் இராம்பூர்-சஹாஸ்வான் கரானாவைச் (இசைப் பயிற்சிப் பள்ளி) சேர்ந்தவர்.

## ஆரம்ப கால வாழ்க்கை
உத்தரப் பிரதேசத்தின் பதாவுன் மாவட்டத்தில் சஹாஸ்வான் என்ற ஒரு சிறிய நகரத்தில் பாரம்பரிய இசைக்கலைஞர்களின் குடும்பத்தில் முஷ்டாக் உசேன் பிறந்தார்.

இவரது பத்து வயதிலேயே இசையை இவரின் தந்தை உஸ்தாத் கல்லன் கான், இவருக்கு இசைப் பயிற்சியை அளிக்கத் தொடங்கினார். தனக்கு பன்னிரண்டு வயதாக இருந்தபோது உஸ்தாத் ஐதர் கானின் சீடராகி அவருடன் நேபாளத்தின் காட்மாண்டுக்குச் சென்றார். பின்னர்  இறுதியாக, இரண்டு ஆண்டுகளுக்குப் பிறகு, இராம்பூர்-சஹாஸ்வான் கரானாவின் நிறுவனர் உஸ்தாத் இனாயத் உசேன் கானின் கீழ் பயிற்சி பெறத் தொடங்கினார் .

## சீடர்கள்
தனது நீண்ட தொழில் வாழ்க்கையில், பாரத ரத்னா பண்டிட் பீம்சென் ஜோஷி, பத்ம பூசண் திருமதி சானோ குரானா இவரது மருமகன் பத்மசிறீ உஸ்தாத் குலாம் சாதிக் கான், பத்மசிறீரீ திருமதி.நைனா தேவி, திருமதி. சுலோச்சனா பிரஹஸ்பதி, பத்மசிறீ திருமதி. சுமதி முத்தட்கர், உஸ்தாத் அப்சல் உசேன் கான் நிசாமி, அத்துடன் தனது சொந்த மகன்கள் உட்பட பல சீடர்களுக்கு இவர் பயிற்சி அளித்தார்.

## விருதுகளும் சாதனைகளும்
[alt=|thumb| மார்ச் 20, 1952 இல், [இந்தியா|இந்தியவின் முதல் குடியரசுத் தலைவர் இராசேந்திர பிரசாத்துடன்  குடியரசுத் தலைவர் இல்லத்தில் அரியக்குடி இராமானுஜ ஐயங்கார், அலாவுதீன் கான், காரைக்குடி சாம்பசிவ ஐயர் ஆகியோருடன் முஷ்டாக் உசேன் கான்.]]
சிறப்பான கலைஞர்களை கௌரவிக்க முடிவு செய்த இந்திய அரசு 1952 இல் முதன்முதலாக இவருக்கு குடியரசுத் தலைவர் விருதை வழங்கியது. இவர் 1956ஆம் ஆண்டில், சங்கீத நாடக அகாதமி விருதைப் பெற்ற முதல் இந்தியரும் ஆவார். இராம்பூர் இசைப்பள்ளியிலிருந்து ஓய்வு பெற்ற இவர், அடுத்த ஆண்டு புதுதில்லியிலுள்ள ஸ்ரீராம் பாரதியக் கலா கேந்திரத்தில் சேர்ந்தார். 1957இல் பத்ம பூசண் விருதினைப் பெற்ற முதல் இந்தியப் பாடகரானார்.

## இசை வெளியீடுகள்

* *"கிரேட் மாஸ்டர், கிரேட் மியூசிக்"* (ஒரு அனைத்திந்திய வானொலி பதிவு)
* *"காயல் குங்கரி"* (அனைத்திந்திய வானொலி)
* *"காயல் & தரானா-பிஹாக்"* (அனைத்திந்திய வானொலி)
* *"ராம்பூர் சஹாஸ்வான் கரானா"* 
* *"கிளாசிக் கோல்ட் -* அரிய ரத்தினங்கள்" 
* *"கிளாசிக் கோல்ட்"* 

## இறப்பு
முஷ்டாக் உசேனின் கடைசி இசை நிகழ்ச்சி பாடகி நைனா தேவியின்  இல்லத்தில் நடைபெற்றது. அங்கு இவருக்கு மாரடைப்பு ஏற்பட்டு, பழைய தில்லியிலுள்ள இர்வின் மருத்துவமனைக்கு கொண்டு வரப்பட்டார். அங்கு இவர் வந்தபோது ஏற்கனவே இறந்துவிட்டதாக அறிவிக்கப்பட்டது. இவர் ஆகஸ்ட் 13, 1964 அன்று இறந்தார்.

## இதையும் காண்க

* பத்ம பூசண் விருது பெற்றவர் பட்டியல் (1954–1959)

## மேற்கோள்கள்

பகுப்பு:1964 இறப்புகள்
பகுப்பு:1878 பிறப்புகள்
இராதா குமுத் முகர்ஜி

**இராதா குமுத் முகர்ஜி** (*Radha Kumud Mukherjee*) (மேலும் இராதாகுமுத் அல்லது **ராதா குமுத் மூகர்ஜி** அறியப்படும் (25 ஜனவரி 1884 - 9 செப்டம்பர் 1963) இவர் ஓர் இந்திய வரலாற்றாசிரியரும், பிரித்தானியர்களின் காலனித்துவ ஆட்சியில் குறிப்பிடத்தக்க இந்திய தேசியவாதியுமாவார். இவர் சமூகவியலாளர் இராதாகமல் முகர்ஜியின் சகோதரர் ஆவார்.

## தொழில்
முகர்ஜி, 1905இல் கொல்கத்தா பல்கலைக்கழகத்தில் முனைவர் பட்டம் பெற்றார். பின்னர், வங்காள தேசியக் கல்லூரியின் புதிதாக நிறுவப்பட்ட தேசிய கல்வி கழகத்தில் சேர்ந்தார். 1915க்குப் பிறகு, பனாரசு இந்து பல்கலைக்கழகம், மைசூர் பல்கலைக்கழகம், இலக்னோ பல்கலைக்கழகங்களில் தொடர்ச்சியான பதவிகளைத் வகித்தார். 

## இலக்கியம்
இவர், *இந்தியன் ஷிப்பிங்: எ ஹிஸ்டரி ஆஃப் சீபோர்ன் டிரேட் அண்ட் மரைடைம் ஆக்டிவிட்டி ஆஃப் தி இந்தியன்ஸ்* 1912 இல் எர்லிஸ்ட் டைம்ஸ் என்ற நூலை வெளியிட்டார். இவர், தென்கிழக்காசியாவிலுள்ள பல நாடுகள் மற்றும் பிராந்தியங்களை உள்ளடக்கிய ஒரு பகுதிகளைக் கொண்ட 'அகண்ட பாரதம்' என்ற கருத்தை ஆதரிப்பவராக இருந்தார்.

## விருது
பொது விவகாரங்களில் பங்களித்ததற்காக இவருக்கு 1957இல் பத்ம பூசண் விருது வழங்கப்பட்டது.

## மேற்கோள்கள்

பகுப்பு:1964 இறப்புகள்
பகுப்பு:1884 பிறப்புகள்
பிக்கான் லால் ஆத்ரேயா

**பிகான் லால் ஆத்ரேயா** (*Bhikhan Lal Atreya*) (1897-1967) ஓர் இந்திய எழுத்தாளரும் அறிஞரும் ஆவார். இவர், இந்து வேதமான யோகவாசிஷ்டத்தைப் பற்றிய எழுத்துக்களுக்கு பெயர் பெற்றவர். பனாரசு இந்து பல்கலைக்கழகத்தில் மெய்யியல் பேராசிரியராக இருந்த இவர், ஆன்மிக உளவியல், ஆன்மீகவாதம் குறித்த கல்வி ஆராய்ச்சியினை மேற்கொண்டர். யோகவாசிஷ்டாவும் அதன் தத்துவமும்,  யோகவாசிஷ்டத்தின் சாராம்சம்  ,ஆன்மீக உளவியலுக்கு ஒரு அறிமுகம்  ஆகியவை இவரது குறிப்பிடத்தக்க புத்தகங்கள் ஆகும். இலக்கியம் மற்றும் கல்விக்கு இவர் செய்த பங்களிப்புகளுக்காக 1957ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது.
## இதையும் காண்க
* பத்ம பூசண் விருது பெற்றவர் பட்டியல் (1954–1959)

## மேற்கோள்கள்

## வெளி இணைப்புகள்
* 

பகுப்பு:1967 இறப்புகள்
பகுப்பு:1897 பிறப்புகள்
ஜல் சக்தி அமைச்சகம்

**ஜல் சக்தி அமைச்சகம்** (**Ministry of Jal Shakti**) மே, 2019-இல் நரேந்திர மோடியின் இரண்டாவது அமைச்சரவையின் போது நீர் ஆதாரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம் மற்றும் குடிநீர் மற்றும் துப்புரவு அமைச்சகங்களை ஒன்றிணைத்து புதிய அமைச்சகமாக நிறுவப்பட்டது. இந்த அமைச்சகத்தின் உருவாக்கம் கடந்த சில சகாப்தங்களாக நாடு எதிர்கொள்ளும் பெருகிவரும் நீர் சவால்களுக்கு இந்தியாவின் தீவிரத்தை பிரதிபலிக்கிறது.

## பணிகள்
கங்கை ஆற்றை தூய்மை செய்யும் நோக்கத்துடன் ஜல்சக்தி அமைச்சகத்துடன் நீர் ஆராதரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம்  மற்றும் குடிநீர் மற்றும் துப்பரவு அமைச்சககளை ஒன்றிணைக்கப்பட்டது. அண்டை நாடுகளுடன் இந்தியா பகிர்ந்து கொள்ளும் நதிகளுக்கு இடையிலான எந்தவொரு சர்வதேச அல்லது தேசிய மோதல்களையும் இந்த அமைச்சகம் எதிர்கொள்ளும்.

கங்கை மற்றும் அதன் துணை நதிகளை சுத்தம் செய்வதற்காக நாட்டின் மக்களுக்கு பாதுகாப்பான குடிநீரை வழங்குவதற்காக "நமாமி கங்கா" திட்டம் தொடங்கப்பட்டுள்ளது.

## அமைச்சர்கள்
ஜல்சக்தி அமைச்சகத்தின் அமைச்சராக சந்திரகாந்த் ரகுநாத் பாட்டீல் உள்ளார்.

## இவற்றையும் பார்க்க
* இந்திய அரசு அமைச்சகங்களின் பட்டியல்

## மேற்கோள்கள்

பகுப்பு:இந்திய அமைச்சகம்
ஸ்ரீகிருஷ்ணா நாராயண் ரத்தன்சங்கர்

**ஸ்ரீகிருஷ்ணா நாராயண் ரத்தன்சங்கர்** (*Shrikrishna Narayan Ratanjankar*) (திசம்பர் 31, 1899 நள்ளிரவு- 14 பிப்ரவரி 1974) அல்லது **எஸ்.என்.ரத்தன்சங்கர்** ஆக்ரா கரானாவில் (இசைப்பள்ளி) இந்திய பாரம்பரிய இசையின் புகழ்பெற்ற நிபுணராகவும், ஆசிரியராகவும் இருந்தார். விஷ்ணு நாராயண் பட்கண்டே, பரோடா மாநிலத்தின் பயாசு கான் ஆகியோரின் முன்னணி சீடரான இவர், இலக்னோவின் பட்கண்டே இசைக் கழகத்தின் முதல்வராகவும் இருந்தார். அங்கு இவர் இசைத்துறையில் பல குறிப்பிடத்தக்கவர்களைப் பயிற்றுவித்தார்.

## ஆரம்ப கால வாழ்க்கை
இவரது தாத்தா கோவிந்தராவ் 19 ஆம் நூற்றாண்டின் மத்தியில் மும்பை வந்தவர். இவரின் தந்தை நாராயண் கோவிந்த் ரத்தன்சங்கர் மும்பையில் பிறந்தார். இவருக்கு 7 வயதில் பயிற்சி அளிக்கப்பட்டது. அனந்த் மனோகர் ஜோஷியிடமும் ( குவாலியர் கரானா ) பின்னர் ஆக்ரா கரானாவின் பயாசு கானின் கீழும் இவர் பயிற்சிப் பெற்றார். 1911ஆம் ஆண்டில், இசைக்கலைஞர் விஷ்ணு நாராயண் பட்கண்டேவிடம்  பயிற்சி பெறத் தொடங்கினார். 1926 இல் மும்பை பல்கலைக்கழகத்தில் பட்டம் பெற்றார்.

இலக்னோவில் உள்ள பட்கண்டே இசை பல்கலைக்கழகத்தின் (முன்னர் மாரிஸ் இசைக் கல்லூரி என்று அழைக்கப்பட்டது) பல ஆண்டுகளாக முதல்வராக இருந்தார். பின்னர் மத்திய பிரதேசத்தின் கைராகர் இந்திரா சங்க கால விஸ்வ வித்யாலயாவில் துணைவேந்தராக நியமிக்கப்பட்டார். பின்னர் இவர் மீண்டும் இரண்டு வருட ஒப்பந்தத்தில் பட்கண்டே இசை வித்யாபீடத்தின் தலைவராக அழைக்கப்பட்டார். இவரது மாணவர்களில் கே. ஜி. ஜின்டே, எஸ்சிஆர். பட், சிதானந்த் நகர்கர், வி. கோ. ஜாக், தினகர் கைக்கினி, சானோ குரானா, சுமதி முத்தட்கர், பிரபாகர் சின்சோர், சி. ஆர். வியாசு, சின்மயி லஹிரி, யஷ்வந்த் மகாலே, எஸ். என். திரிபாதி, ரோஷன் லால் நகராத் (இசையமைப்பாளர்) ஆகியோர் அடங்குவர்.

1950களின் நடுப்பகுதியில் அனைத்திந்திய வானொலிக்கு கலைஞர்களைத் தேர்ந்தெடுக்கும் குழுவிற்குத் தலைவராக நியமிக்கப்பட்டார்.

## விருது
1957ஆம் ஆண்டில் இவருக்கு இந்திய அரசு பத்ம பூசண் விருதினை வழங்கியது. 1963ஆம் ஆண்டில் இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி, வாழ்நாள் சாதனையாளர்களுக்கான மிக உயர்ந்த கௌரவமான சங்கீத நாடக அகாதமி கூட்டாளர் என்ற கௌரவத்தை இவருக்கு வழங்கியது.

## மேற்கோள்கள்

* 
* * Shrikrishna Narayan Ratanjankar 'Sujan': a many splendoured genius*, by சுமதி முத்தட்கர். Lotus Collection, 2001. .
* *Pandit Bhatkhande *. National Book Trust, 1967.
* S. N. Ratanjankar: List of 78 rpm recordings, nsu.edu

பகுப்பு:1974 இறப்புகள்
பகுப்பு:1900 பிறப்புகள்
ஷியாம் நந்தன் சஹாய்

**ஷியாம் நந்தன் சஹாய்** (*Shyam Nandan Sahay*) ஓர் இந்திய நில உரிமையாளரும், கல்வியாளரும், மக்களவை உறுப்பினரும், பாபாசாகேப் பீம்ராவ் அம்பேத்கர் பீகார் பல்கலைக்கழகத்தின் நிறுவனர் துணைவேந்தரும் ஆவார். இந்திய மாநிலமான பீகாரில் பிறந்த இவர் பாட்னா பல்கலைக்கழகத்தின் துணைவேந்தராகவும் பணியாற்றினார். இந்திய தேசிய காங்கிரசு கட்சி சார்பாக முசாப்பர்பூர் மக்களவைத் தொகுதியிலிருந்து முதலாவது மக்களவைக்கு உறுப்பினராகத் தேர்ந்தெடுக்கப்பட்டார். இவர் 1957இல் மீண்டும் முசாபர்பூரிலிருந்து வென்றார். ஆனால் அதே ஆண்டில் இறந்தார். கல்விக்கு இவர் செய்த பங்களிப்புகளுக்காக 1957ஆம் ஆண்டில் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது. முசாபர்பூரில் ஒரு சாலைக்கு இவரது பெயரிடப்பட்டது.

## இதையும் காண்க

* இந்தியப் பொதுத் தேர்தல், 1951

## மேற்கோள்கள்

## வெளி இணைப்புகள்

## வெளி இணைப்புகள்
* 
* 

பகுப்பு:மக்களவை உறுப்பினர்கள்
ஹசாரி பிரசாத் திவேதி

**ஹசாரி பிரசாத் திவேதி** (*Hazari Prasad Dwivedi*) (19 ஆகஸ்ட் 190719 மே 1979) ஓர் இந்தி புதின ஆசிரியரும், இலக்கிய வரலாற்ரும், அறிஞருமாவார். ஏராளமான புதினங்கள், கட்டுரைகளின் தொகுப்புகள், இந்தியாவின் இடைக்கால மத இயக்கங்கள் குறித்த வரலாற்று ஆராய்ச்சி, குறிப்பாக கபீர், நாத சம்பிரதயம், இந்தி இலக்கியத்தின் வரலாற்று வடிவங்கள் போன்றவற்றை எழுதினார்.

இந்தி தவிர, சமசுகிருதம், வங்காள மொழி, பஞ்சாபி, குஜராத்தி பாளி, பிராகிருதம், அபபிராம்சம் உள்ளிட்ட பல மொழிகளில் தேர்ச்சி பெற்றவர்.

சமசுகிருதம், பாளி, பிரகிருதம், நவீன இந்திய மொழிகளின் பாரம்பரிய அறிவில் சிறந்த புலமை பெற்றிருந்த திவேதி கடந்த காலத்திற்கும் நிகழ்காலத்திற்கும் இடையில் சிறந்த பாலமாகக் கருதப்பட்டார். சமசுகிருத மாணவர் என்ற முறையில், இவர் சாகித்ய-சாஸ்திரத்திற்கு ஒரு புதிய மதிப்பீட்டை வழங்கினார். 
## விருதுகள்
1957 ஆம் ஆண்டில் இந்தி இலக்கியத்துக்கு இவர் செய்த பங்களிப்புக்காகவும், 1973 ஆம் ஆண்டு சாகித்திய அகாதமி விருது பெற்ற 'அலோக் பர்வா' என்ற கட்டுரைத் தொகுப்பிற்காகவும் இவருக்கு பத்ம பூசண் விருது வழங்கப்பட்டது.
## இதையும் காண்க
* பத்ம பூசண் விருது பெற்றவர் பட்டியல் (1954–1959)

## மேற்கோள்கள்

பகுப்பு:1979 இறப்புகள்
பகுப்பு:1907 பிறப்புகள்
பகுப்பு:இந்தி எழுத்தாளர்கள்
ஜிமின் (பாடகர்)

**பார்க் ஜி-மின்** (கொரியம்: 박지민; பிறப்பு: அக்டோபர் 13, 1995), அல்லது  ஜிமின் என பெயருடைய இவர், தென் கொரிய பாடகர், பாடலாசிரியர் மற்றும் நடனக் கலைஞர் ஆவார். இவர் 2013 ஆம் ஆண்டில், பிக் ஹிட் என்டர்டெயின்மென்ட் என்ற பதிவு நிறுவனத்தின் கீழ் தென் கொரிய ஆண்கள் இசைக்குழு பிடிஎஸ் உறுப்பினராக அறிமுகமானார்.

## ஆரம்ப வாழ்க்கை

## கல்வி

## வெளி இணைப்புகள்

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:பிடிஎஸ் உறுப்பினர்கள்